laion/Wikipedia-Exotic huggingface dataset:
בלאנש דאגדייל

בלאנש אליזבת' קמבל ('באפי') דאגדייל (באנגלית: Blanche Elizabeth Campbell "Baffy" Dugdale;‏ 28 במאי 1880 – 16 במאי 1948) הייתה סופרת, אשר בין היתר חיברה ביוגרפיה אודות דודה ארתור ג'יימס בלפור, נציגה בריטית בחבר הלאומים ופעילה ציונית. בלאנש דאגדייל, אשר נודעה בכינויה באפי, נולדה בלונדון, כבת בכורה מבין חמישה ילדים, למשפחת בלפור המיוחסת: אביה, האדריכל יוסטייס בלפור (1854–1911), היה אחיו הצעיר ביותר של ארתור ג'יימס בלפור, אשר כיהן לימים כראש הממשלה, כשר החוץ ובתפקידים בכירים נוספים בצמרת השלטון בבריטניה. אמה, הליידי פרנסס קמבל (1858–1931, Campbell), הייתה בתו של ג'ורג' קמבל, הדוכס השמיני מארגייל. באפי דאגדייל (אז בלפור) קיבלה את חינוכה בבית ולא רכשה השכלה פורמלית. בנעוריה הושפעה רבות מאהדתו של ארתור ג'יימס בלפור אל העם היהודי, אשר לוותה בהתעניינות כנה בכל הקשור לנושא. ב-18 בנובמבר 1902 נישאה באפי לאדגר דאגדייל (1876–1964), חתם בחברת הביטוח לוידס של לונדון. לימים, בעצתה של באפי, היה אדגר דאגדייל המתרגם של מיין קאמפף לאנגלית. לזוג, שהתגורר בלונדון, נולדו בהמשך בת ובן. בשנים 1915–1919 עבדה דאגדייל בשירות המודיעין של הצי הבריטי, אשר במרביתה של אותה תקופה לחם במלחמת העולם הראשונה. בשנים 1920–1928 עמדה דאגדייל בראש משרד האינפורמציה של חבר הלאומים. בשנת 1932 הצטרפה דאגדייל למשלחת הבריטית לאספה השנתית של אותו מוסד. דאגדייל הייתה תומכת נלהבת בעניין הציוני. הדבר התבטא בפגישות ובשיחות רבות עם מדינאים בריטיים לקידום האינטרסים הציוניים, בהשתתפות בקונגרסים ציוניים, כמו זה שנערך בז'נבה באוגוסט 1939, בפרסומים ובמאמרים. בהמשך, משנת 1940 ואילך, דאגדייל עבדה במחלקה המדינית של הסוכנות היהודית. חלק נכבד מפעילותה היה לצד ובתיאום עם חיים ויצמן, עבורו שימשה כיועצת ובה בטח באופן מלא. במהלך מלחמת העולם השנייה פעלה דאגדייל במספר וועדות לסיוע לפליטים היהודיים. באפי דאגדייל נפטרה ב-16 במאי 1948, יומיים לאחר הכרזת העצמאות של מדינת ישראל. באפי דאגדייל כתבה ביוגרפיה, בת שני כרכים, אודות דודה, ארתור ג'יימס בלפור, אותה פרסמה ב-1936. כן כתבה חוברת אודות הצהרת בלפור, אותה פרסמה ב-1940. נוסף לאלה, כתבה בשנות ה-30 וה-40 יומנים, ובהם מידע רב, הן אודות פעילותה, הן אודות המוסדות והאישים עמם באה במגע. היומנים המתייחסים לשנים 1936 עד 1947 יצאו לאור בשנת 1973 כספר בעריכת נורמן רוז (Rose). במאי 1958, עשר שנים לאחר פטירתה, נחנכה ביער בלפור, שבין מגדל העמק לגניגר, מצבת שיש לזכרה של באפי דאגדייל. המצבה תוכננה על ידי בנה, האדריכל מייקל דאגדייל. דרך היער המתחילה באותה מצבה נקראה בשם 'טיילת בלאנש דאגדייל'. כיוון שהמצבה הושחתה, ככל הנראה על ידי ערבים תושבי האזור, הועתקה המצבה לבית הספר האזורי בגניגר. ברברה טוכמן, התנ"ך והחרב: אנגליה וארץ ישראל (1956), תרגם אהרן אמיר, הוצאת זמורה ביתן, 1987. Baffy : the diaries of Blanche Dugdale, 1936-1947 / edited by N.A. Rose ; foreword by Meyer Weisgal* Arthur James Balfour, first Earl of Balfour / by his niece Blanche E.C. Dugdale Blanche E. C. Dugdale (Blanche Elizabeth Campbell);c1937 New York : G.P. Putmam's Sons The Balfour Declaretion, Origins and background, Blanche Dugdale and Jewish Agency for Palestine, London, Jewish Agency for Palestine, 1940.
כדורים סיניים

האם התכוונתם ל... כדורים סיניים (פיזיותרפיה) כדורים סיניים (אביזר מין)
Head Job

Head Job הוא אלבום הסולו הראשון, ונכון לדצמבר 2020 גם היחידי, של מתופף הרוק האוסטרלי פיל ראד. ראד הוא המתופף הנוכחי של להקת AC/DC, אשר מזוהה עם ההרכב הקלאסי שלה. האלבום נכתב ברובו בזמן שבין עזיבתו של ראד את הלהקה בשנת 1983 ועד לחזרתו בשנת 1994 אך הוקלט בסופו של דבר רק במהלך שנת 2014 באוקלנד, ניו זילנד, בסיוע ושיתוף של שני חברים מקומיים של ראד. האלבום יצא לאור רשמית באוגוסט 2014. מהאלבום בולטים שני שירים, השיר Repo Man אשר יצא לאור כסינגל ביולי 2014 טרם ראה אור האלבום המלא, ו-Head Job הנושא את שם האלבום והופק לו גם וידאו קליפ בשנת 2016. האלבום כולל 11 שירים שהקליט פיל ראד עם שני מוזיקאים נוספים, הגיטריסט ג'פרי מרטין והבסיסט אלן באדג'ר אשר גם שר את רוב השירים באלבום. ראד כתב והלחין את מרבית השירים באלבום וגם, לראשונה בקריירה שלו, שר כסולן בחלקם. הביקורות לאחר שחרור האלבום היו צוננות ומאכזבות, לדעתו של פיל ראד בשל כיסוי תקשורתי לקוי. בכעסו, האשים ראד את אחד מעובדי ההפקה בכישלון המסחרי ולכאורה איים עליו ברצח, מה שהוביל למעצרו והגשת כתב אישום שממנו לבסוף זוכה. מידע על האלבום Head Job באתר MusicBrainz האלבום Head Job באתר Discogs Lucy Sky Press, Interview: Ex-AC/DC Drummer Phil Rudd Talks “Head Job”, and Self-Growth, lucy sky press, ‏2 במרץ 2017 (באנגלית) Jabour, Bridie; agencies (2014-11-06). "AC/DC drummer Phil Rudd charged with attempting to procure murder". The Guardian (באנגלית בריטית). ISSN 0261-3077. נבדק ב-2020-12-02. "AC/DC drummer Phil Rudd murder plot charge dropped". BBC News (באנגלית בריטית). 2014-11-07. נבדק ב-2020-12-02.
אלברט בריאן

אלברט בריאן ג'וניור (באנגלית: Albert Bryan; נולד ב-21 בפברואר 1968) הוא פוליטיקאי ואיש עסקים אמריקאי. מאז 2019 מכהן כמושל התשיעי של איי הבתולה של ארצות הברית, מטעם המפלגה הדמוקרטית, בעבר כיהן בריאן כנציב העבודה של האיים בשנים 2007–2015. בריאן נולד באי סנט תומאס שבאיי הבתולה האמריקאים ב-1968 לאלברט בריאן האב וג'נבייב בריאן, אלברט היה הבכור מבין חמישה בנים והוא גדל בשכונת סוואן שבשארלוט אמאלי, בירת איי הבתולה, בנערותו עברה משפחתו של בריאן לאי אחר באיי הבתולה האמריקאים, האי סנט קרואה, שם סיים את לימודיו התיכוניים ב-1985, בריאן החל את לימודיו לתואר הראשון בכלכלה באוניברסיטת ויטנברג ושם קיבל את תוארו הראשון בכלכלה ב-1989, מאוחר יותר קיבל את תואר ה-MBA (תואר שניתן לסטודנטים שלומדים את תחום מנהל העסקים) ב-2003, לאחר שקיבל את התואר החל לעבוד במספר עבודות הן במגזר הפרטי והן במגזר הציבורי. ב-2007 מינה מושל איי הבתולה, ג'ון דה ג'ונג את בריאן להיות נציג העבודה של האיים והוא כיהן בתפקיד זה עד תום כהונתו של דה ג'ונג ב-2015, לאחר סיום עבודתו כנציג העבודה חזר בריאן לעסקיו במגזר הפרטי והיה מנכ"ל ונשיא של שלל חברות, מלבד זאת בריאן גם ניהל פרויקט ששם במרכזו קידום של יזמים צעירים. ב־4 באוגוסט 2018 זכה ברייאן בפריימריז של סניף המפלגה הדמוקרטית באיי הבתולה במירוץ על תפקיד מושל האיים, בבחירות הכלליות שנערכו ב-20 בנובמבר זכה בריאן בכ-38% מהקולות בבחירות לעומת כ-33% מקולות המצביעים שהצביעו ליריבו העצמאי והמושל המכהן קנת מאפ (אנ'), עם זאת מאחר שאף אחד מהם לא הצליח לעבור את הסף הנדרש לזכייה (שדורש זכייה בה יותר מכ-50% מהבוחרים מצביעים לאחד מהמועמדים) הוחלט לערוך סבב בחירות נוסף, בו קיבל ריאן 54% מהקולות, מאפ לעומת זאת קיבל כ-45% מהקולות, בריאן הושבע למושל איי הבתולה ב-7 בינואר 2019. בזמן התפרצות נגיף הקורונה בארצות הברית נלחם בריאן בהתפרצות הקורונה בשטח הטריטוריה, לאור המשבר שעבר ענף התיירות בפרט והכלכלה העולמית בעולם בכלל מתקשה הטריטוריה, שענף מרכזי בכלכלה שלה הוא תיירות, לעבור את המשבר הכלכלי והבריאותי. בריאן נשוי ליולנדה קבודווילה, גם היא מסנט קרואה, הזוג התחתן ב-1998. לשניים יש שתי בנות. מדיה וקבצים בנושא אלברט בריאן בוויקישיתוף אתר האינטרנט הרשמי של אלברט בריאן אלברט בריאן, ברשת החברתית אקס (טוויטר) "Governor Albert Bryan Jr". Government of the U.S. Virgin Islands. נבדק ב-17 ביולי 2020. {{cite web}}: (עזרה) "Unofficial Territorial Results (8-14-18)". 2018 General Election. Election System of the Virgin Islands. 14 באוגוסט 2018. נבדק ב-23 בנובמבר 2018. {{cite web}}: (עזרה) "Unofficial Runoff Results - 9:05pm (Web)". 2018 General Election. Election System of the Virgin Islands. 20 בנובמבר 2018. נבדק ב-20 בנובמבר 2018. {{cite web}}: (עזרה) אי בלי ודאות: האיים הפופולריים בעולם פתחו גבולות - וזה מה שקרה, באתר וואלה, 19 באוגוסט 2020 "Governor Albert Bryan Jr". Government of the U.S. Virgin Islands. נבדק ב-17 ביולי 2020. {{cite web}}: (עזרה)
פורבס 30Under30

פורבס 30 Under 30 היא רשימה הנערכת על ידי מגזין "פורבס" האמריקאי שיוצאת מדי שנה המכירה באישים מתחת לגיל 30 הבולטים בתחומם. המגזין מוציא לאור את הרשימה הראשית שלו, בנוסף לרשימות אשר שלוחות מקומיות של המגזין מפרסמות באופן עצמאי. הרשימה האמריקאית מכירה בכ-600 עסקים ואישים. המגזין הישראלי מכיר מדי שנה בכ-60 אישים, שמחציתם הם אישים בתחום הטכנולוגיה ומחציתם השנייה עוסקים בעיסוקים אחרים. תהליך המועמדות לרשימה פתוח לציבור, ואנשים יכולים להציע את עצמם או אחרים כל עוד המועמד הוא מתחת לגיל 30. פורבס השיק את הרשימה בשנת 2011. עד שנת 2016, מספר הגשת המועמדויות עמד על כ-15,000 הגשות. המגזין בחר כ-30 אישים לכל אחת מ-20 הקטגוריות שלו, המחולקים לתחומים הבאים: הוליווד ובידור מדיה חברתית תקשורת חינוך כלכלה ספורט קרנות הון סיכון אנרגיה אמנות וסגנון יזמות טכנולוגית מוזיקה בריאות ייצור ותעשייה מדע משחקים קמעונאות ומסחר אלקטרוני מזון ושתייה השפעה חברתית טכנולוגיית צריכה שיווק ופרסום החל משנת 2016, גם מגזין פורבס הישראלי משיק רשימה מקומית של 30 Under 30. הישראלית הראשונה שהופיעה ברשימה הייתה מדענית המחשבים קירה רדינסקי בשנת 2015. הישראלית הצעירה ביותר שהופיעה ברשימה הייתה השחקנית שירה האס, שהופיעה ברשימה לשנת 2021 כשהייתה בת 25. פורבס סלבריטי 100 רשימת האנשים החזקים בעולם לפי פורבס מדיה וקבצים בנושא פורבס 30Under30 בוויקישיתוף אתר האינטרנט הרשמי של Forbes 30 Under 30 הגיל בעת היכללותו ברשימה. נכלל במהדורה האירופאית של הרשימה. נכללו גם במהדורה האירופאית של הרשימה בשנת 2018 בקטגוריה בריאות ומדע. Nominate Someone You Know—Or Yourself—For 2023 Forbes Under 30, פורבס, ‏20 במאי 2022 הנה, זה מגיע: נפתחה ההרשמה לרשימת Forbes 30Under30 לשנת 2023, באתר פורבס ישראל, ‏23 באוקטובר 2022 Keith J. Kelly, Forbes promotes its top magazine editor to content chief, New York Post, ‏6 בדצמבר 2017 (באנגלית) Forbes annual '30 under 30' lists boasts the best and the brightest, Washington Examiner, ‏6 בינואר 2016 (באנגלית) Forbes 30 Under 30 Directory, פורבס Adam Edelman, Forbes (באנגלית) Ohad Elhelo, Forbes (באנגלית) Aidoc, Forbes (באנגלית) Roey Eliyahu, Forbes (באנגלית) Alan Bekker, Forbes (באנגלית) Alon Gubkin, Forbes (באנגלית) Artem Goldman, Forbes (באנגלית) Rob Gurzeev, Forbes (באנגלית) Shira Haas, Forbes (באנגלית) Micah Hendler, Forbes (באנגלית) Charlotte Vogt, Forbes (באנגלית) Soom Foods, Forbes (באנגלית) Shir Chorev, Forbes (באנגלית) Jonathan Userovici, Forbes (באנגלית) Tomer Yaron-Barir, Forbes (באנגלית) גלעד ילון, תואר ראשון בתיכון, שני בצבא: הישראלי שזינק לרשימת 30 הצעירים המבטיחים של "פורבס", באתר ynet, 8 במרץ 2024 Shai Magzimof, Forbes (באנגלית) Roy Morad, Forbes (באנגלית) Oren Miron, Forbes (באנגלית) Max Pirsky, Forbes (באנגלית) Idan Tsitiat, Forbes (באנגלית) Gennadiy Korol, Forbes (באנגלית) Kira Radinsky, Forbes (באנגלית) Ben Rubin, Forbes (באנגלית) mPharma, Forbes (באנגלית)
ג'ף צוקר

ג'פרי אדם צוקר (באנגלית: Jeffrey Adam Zucker;‏ נולד ב-9 באפריל 1965) הוא מנהל מדיה אמריקאי, נשיא CNN לשעבר. בעבר שימש נשיא ומנכ"ל NBCUniversal (אנ') וכמנהל בית הספר לעסקים (אנ') של אוניברסיטת קולומביה בניו יורק, עד למינויו לתפקידו הנוכחי בשנת 2013 עם פרישתו של נשיא CNN הקודם ג'ים וולטון (אנ'). פרש מתפקידו בפברואר 2022, בעקבות מערכת יחסים אינטימית עם עמיתתו לעבודה. צוקר נולד למשפחה יהודית בהומסטד, פלורידה, סמוך למיאמי. אביו מת'יו היה קרדיולוג ואמו מורה בבית ספר. הוא השלים את לימודיו באוניברסיטת הרווארד עם תואר ראשון באמנויות בהיסטוריה האמריקאית. הוא נישא ב-1996 לקארין סטפני נתנסון מצוות ההפקה של תוכנית המערכונים הפופולרית סאטרדיי נייט לייב, ולהם 4 ילדים. ב-2019 התגרש. מדיה וקבצים בנושא ג'ף צוקר בוויקישיתוף "ג'ף צוקר", במסד הנתונים הקולנועיים IMDb (באנגלית) הפרופיל של ג'ף צוקר, באתר CNN דיווח על החתונה באתר הניו יורק טיימס ערך זה הוא קצרמר בנושא אישים ובנושא תקשורת. אתם מוזמנים לתרום לוויקיפדיה ולהרחיב אותו.
ארון ניסמית'

ארון ג'ושוע ניסמית' (באנגלית: Aaron Joshua Nesmith; נולד ב-16 באוקטובר 1999) הוא כדורסלן אמריקאי, המשחק בקבוצת אינדיאנה פייסרס מליגת ה-NBA, בעמדת הסמול פורוורד. ניסמית' נולד וגדל בעיר צ'ארלסטון שבקרוליינה הדרומית. בכל 3 שנותיו האחרונות ב"תיכון פורטר-גאוד" הוביל את קבוצת הכדורסל שלו לזכייה באליפות ליגת התיכונים של קרוליינה הדרומית. בעונתו האחרונה, 2017/2018, זכה בתואר שחקן התיכונים המצטיין של המדינה (South Carolina Player of the Year), לאחר שקלע 21.0 נקודות בממוצע למשחק. בשנת 2018 החל ללמוד באוניברסיטת ואנדרבילט אשר בנאשוויל, טנסי, והצטרף לקבוצת הכדורסל שלה יחד עם הרכז המבטיח דריוס גרלנד. בשל פציעה של גרלנד, אשר שיחק בחמישה משחקים בלבד, זכה ניסמית' לתפקיד משמעותי בעונתו הראשונה בקבוצה, במהלכה פתח ב-19 משחקים וקלע 11.0 נקודות בממוצע למשחק. בעונה העוקבת הפך לשחקן המוביל של הקבוצה, תחת הדרכתו של המאמן הנכנס ג'רי סטקהאוס, אולם נפצע בכף רגלו הימנית לאחר המשחק ה-14 של העונה, ולא חזר לשחק עד לסיומה. לאורך העונה רשם ניסמית' ממוצע של 23.0 נקודות למשחק – אשר הציב אותו במקום החמישי בליגת המכללות – כולל 4.3 שלשות למשחק ב-52.2% קליעה. במרץ 2020 הודיע כי בחר לעזוב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA. בדראפט ה-NBA‏ 2020 נבחר ניסמית' בבחירה ה-14, על ידי בוסטון סלטיקס. מדיה וקבצים בנושא ארון ניסמית' בוויקישיתוף ארון ניסמית', ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ניסמית' זוכה בפרס השחקן המצטיין של קרוליינה דרומית, באתר live5news.com,‏ 8 במרץ 2018 ניסמית' נפצע בכף רגלו ויחמיץ את המשך העונה, באתר ESPN,‏ 11 בינואר 2020 הסטטיסטיקות של ניסמית' בליגת המכללות, באתר sports-reference.com ניסמית' מעמיד את עצמו לבחירה בדראפט 2020, באתר cbssports.com,‏ 26 במרץ 2020 רשימת הנבחרים בדראפט 2020, באתר basketball-reference.com
בוצ'לטו

בוצ'לטו (באנגלית: Buccellato) היא עוגה מעגלית סיציליאנית המכילה תאנים, שוקולד, פירות יבשים ואגוזים. באופן מסורתי העוגה קשור לחג המולד בסיציליה. ישנה עוגה מסורתית דומה מלוקה בעלת שם זהה, אך אין להתבלבל ביניהן, אם כי שתיהן לחמים מתוקים בצורת טבעת המכילים קליפות פרי מסוכרות. ניתן לשמר את העוגה הזאת במשך זמן רב מרגע הכנתה. מדיה וקבצים בנושא בוצ'לטו בוויקישיתוף Gillian Riley, The Oxford Companion to Italian Food (Oxford University Press, 2004, p. 194. Carol Field, Celebrating Italy (W. Morrow and Company, 1990), p. 284. Anna Del Conte, "Buccellato" in Gastronomy of Italy (rev. ed.: Pavilion Books, 2013).
ראלף טורס

ראלף דליון גררו טורס (באנגלית: Ralph Deleon Guerrero Torres; נולד ב-6 באוגוסט 1979) הוא פוליטיקאי אמריקאי, חבר המפלגה הרפובליקנית שכיהן מטעמה כמושל איי מריאנה הצפוניים בין 29 בדצמבר 2015 ל-9 בינואר 2023. מ-2014 ועד השבעתו למושל כיהן בתפקיד סגן המושל. טורס הוא יליד סאיפאן, עיר הבירה של איי מריאנה הצפוניים, טורס סיים את לימודיו התיכוניים ב-1996 וכ-5 שנים לאחר מכן קיבל תואר ראשון מאוניברסיטת המדינה של בויסי וב-2004 החל לעבוד בחברה שהקים יחד עם אחיו, חברת עורכי דין. בבחירות הכלליות שנערכו על תפקיד מושל הטריטוריה ב-2014 היה טורס המועמד הרפובליקני לתפקיד סגן המושל, כאשר המועמד אלוי אינוס (אנ') היה מועמד להיות המושל עצמו, אינוס וטורס זכו בבחירות ובהתאם לכך הושבע טורס לתפקיד סגן המושל ב-12 בינואר 2015. בשנת 2008 זכה טורס במושב בבחירות לבית הנבחרים של איי מריאנה הצפוניים ושמר על מושבו גם בבחירות שנערכו ב-2010 וכיהו במגוון תפקידים, בין 2010 ל-2015 היה יו"ר ועדת הבריאות והרווחה של בסנאט המקומי. ב-29 בדצמבר 2015 נפטר אינוס במהלך החלמתו מניתוח לב פתוח שעבר, בעקבות כך הושבע טורס לתפקיד המושל. באוגוסט 2018 אישר טורס חוק שבמסגרתו תקודם באיים לגליזציה של קנאביס, במסגרת הלגליזציה יחלו להנפיק רישיונות למכירת הסם וצריכתו או החזקתו תהפוך לחוקית. ב-7 בנובמבר 2019 ביצע ה-FBI חיפש במשרדו, ביתו ועל משרד עורכי הדין של אחיו בניסיון למצוא הוכחות המקשרות את טורס להאשמות שעומדות נגדו, האשמות כוללות בין היתר הלבנת הון, קשירת קשר והונאה. עוד באותו החודש קרא בית הנבחרים של איי מריאנה הצפוניים (אנ') להדיח את טורס על רקע חקירתו המתמשכת של ה-FBI בעניינו. טורס נשוי ואב לשישה. מדיה וקבצים בנושא ראלף טורס בוויקישיתוף אתר האינטרנט הרשמי של ראלף טורס (באנגלית) ראלף טורס, ברשת החברתית פייסבוק "Commonwealth Election Commission - Election 2014 Results". אורכב מ-המקור ב-30 בנובמבר 2014. נבדק ב-3 במאי 2015. {{cite web}}: (עזרה) "Ralph DLG. Torres biography". Commonwealth of the Northern Mariana Islands Governor's Office. אורכב מ-המקור ב-28 ביולי 2016. נבדק ב-15 באוקטובר 2015. {{cite news}}: (עזרה) Rabago, Mark (29 בדצמבר 2015). "Gov. Eloy Inos Passes Away". Saipan Tribune. אורכב מ-המקור ב-1 בינואר 2016. נבדק ב-29 בדצמבר 2015. {{cite web}}: (עזרה) שי פרידמן, יעד טרופי חדש לצרכני קנאביס: איי מריאנה אישרו לגליזציה, באתר מגזין קנאביס, ‏26 בספטמבר 2018 "Feds seek evidence of wire fraud, money laundering investigation in CNMI". The Guam Daily Post. 14 בנובמבר 2019. נבדק ב-14 בנובמבר 2019. {{cite web}}: (עזרה) "Call for impeachment of CNMI governor". Radio New Zealand. 19 בנובמבר 2019. אורכב מ-המקור ב-19 בנובמבר 2019. נבדק ב-19 בנובמבר 2019. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ראלף טורס".
חמד בן זאיד אאל נהיאן

חאמד בן זאיד אאל נהיאן (בערבית: حامد بن زاید آل نهیان) הוא איש עסקים אמירתי ומנכ"ל רשות ההשקעות של אבו דאבי משנת 2013. הוא חבר במשפחת המלוכה נהיאן, המשפחה השולטת באבו דאבי. שייח' חאמד הוא בנו של האמיר (שליט) המנוח של אבו דאבי, המייסד והנשיא הראשון של איחוד האמירויות הערביות. אמו היא מוזה. יש לו ארבעה אחים, ביניהם שייח' אחמד ושייח' סייף. האמיר הנוכחי של אבו דאבי, נשיא איחוד האמירויות, שיח' ח'ליפה הוא אחיו למחצה. חמד הוא בעל תואר בכלכלה שקיבל מאוניברסיטת האמירויות ובעל תואר שני בכלכלת נפט מאוניברסיטת ויילס. שייח' חאמד הוא יו"ר החצר של נסיך הכתר של אבו דאבי וחבר המועצה המבצעת של אבו דאבי. הוא סגן יו"ר חבר הנאמנים של אוניברסיטת ח'ליפה ויו"ר דירקטוריון חברת איתיחאד איירווייז, חברת התעופה הלאומית של אבו דאבי. ב-14 באפריל 2010 החליף את אחיו המנוח שייח' אחמד כמנכ"ל רשות ההשקעות של אבו דאבי, אחת משלוש קרנות העושר הריבוניות הגדולות במדינה. ב-2012 הוא נכלל ברשימת 50 המשפיעים ביותר של מגזין בלומברג. הוא מוקם במקום ה-12 ברשימה. ביולי 2013 דורג במקום הראשון בדירוג 100 המשקיעים הציבוריים של מכון קרן העושר. מפקד אביר כבוד של מסדר האימפריה הבריטית (2013) חמד בן זאיד אאל נהיאן, ברשת החברתית אקס (טוויטר) "Abu Dhabi - Sheikh Hamed bin Zayed Al Nahyan". APS Review Oil Market Trends. 21 בינואר 2013. נבדק ב-16 באפריל 2013. {{cite news}}: (עזרה) Christopher Davidson (בספטמבר 2011). Abu Dhabi: Oil and Beyond. Columbia University Press. p. 100. ISBN 978-0-231-80033-4. {{cite book}}: (עזרה) "Biography" (PDF). GSEC. נבדק ב-16 באפריל 2013. {{cite web}}: (עזרה) "The General Secretariat of the Executive Council - Members' Profiles". GSEC. נבדק ב-16 באפריל 2013. {{cite web}}: (עזרה) "منتديات سمو الشيخ محمد بن زايد آل نهيان في قلوب محبيه". Sheikh Mohammed bin Zayed website. אורכב מ-המקור ב-10 ביולי 2011. נבדק ב-16 באפריל 2013. {{cite web}}: (עזרה) "His Highness Sheikh Hamed bin Zayed chairs Khalifa University's Board of Trustees Executive Committee Meeting". Albawaba. נבדק ב-4 בספטמבר 2012. {{cite news}}: (עזרה) "Etihad Airways Global - National Airline of United Arab Emirates". Etihad Airways. נבדק ב-16 באפריל 2013. {{cite web}}: (עזרה) "Sheikh Hamed named head of Abu Dhabi Investment Authority". Arabian Business. נבדק ב-20 בספטמבר 2012. {{cite news}}: (עזרה) "Hamed appointed new ADIA Managing Director". Khaleej Times. 15 באפריל 2010. נבדק ב-8 ביולי 2011. {{cite news}}: (עזרה) Sara Bazoobandi (2012). Political Economy of the Gulf Sovereign Wealth Funds: A Case Study of Iran, Kuwait, Saudi Arabia and the United Arab Emirates. Routledge. p. 82. ISBN 978-1-136-17019-5. "Bloomberg Markets' 50 Most Influential". Bloomberg. 5 בספטמבר 2012. נבדק ב-16 באפריל 2013. {{cite news}}: (עזרה) "Hamed bin Zayed Al Nahyan". SWF Institute. אורכב מ-המקור ב-2018-10-21. נבדק ב-11 באוגוסט 2013. {{cite web}}: (עזרה) "Honorary British Awards to Foreign Nationals – 2013" (PDF).(הקישור אינו פעיל, January 2020)
ורה שלבורג

ורה שלבורג (23 בנובמבר 1907‏ – 8 בפברואר 1946, המבורג) הייתה סוכנת סובייטית, גרמנייה ובריטית, ואחותו של כריסטיאן פרדריק פון שלבורג שכיהן כמפקד הגייסות החופשיים הדנים. ורה שלבורג נולדה בסיביר, רוסיה, השנייה משלושה ילדים לאוגוסט תיאודור שלבורג ואשתו הלן שאלבורג. אביה נולד בשנת 1879 בניבורג ואמה נולדה בשנת 1882 באוקראינה (ככל הנראה בפולטבה). היא חיה ברוסיה עד למהפכת אוקטובר 1917, אז ברחה עם משפחתה לדנמרק. בשנת 1920 עברה שלבורג צעירה עם משפחתה מספר דירות בקופנהגן. לימים התגוררה שלבורג בפריז, שם התפרנסה כרקדנית, והייתה סוכנת סובייטית. שם היא גויסה על ידי אבווהר ונשלחה לאנגליה בשנת 1938. אחיה הבכור כריסטיאן לא היה מרוצה, והאמין שזה יפגע במוניטין שלו ושל מפלגתו, ה-DNSAP, אם ייוודע שהיא הייתה בשירות הגרמני והסובייטי. במאי 1939 העלה אפוא את הנושא עם רנטה-פינק, דיפלומט גרמני בדנמרק, שארגן את החזרתה של ורה מלונדון. היא המשיכה לעבוד כסוכנת המודיעין של צבא גרמניה הנאצית בקופנהגן עד ליל 30 בספטמבר 1940, כשנשלחה מסטוונגר במטוס ימי ורפסודות גומי לחוף הסקוטי ליד באקי. אליה הצטרפו שני סוכנים עמיתים, קרל תיאודור דרוקה ורנר וולטי. ורה הייתה אמורה לחזור ללונדון כמארחת בסלון תה אופנתי במייפייר שאליו הלכו פוליטיקאים בכירים. עם זאת, שלושת הסוכנים נעצרו במהירות כאשר דרוק ו-ולטי הורשעו בריגול ונתלו בכלא וונדסוורת'. ורה שלבורג שרדה בהיותה סוכנת עבור הבריטים. תחילה לימדו אותה קלופ אוסטינוב מ-MI5 ואז נשלחה לאי ווייט כדי לרגל אחר אסירים שנלקחו על ידי בריטניה, בעוד שהיא מעמידה פנים שהיא אסירה. בשובה לגרמניה לאחר תום מלחמת העולם השנייה, מתה שלבורג, בשם ורה פון וודל, מדלקת ריאות ב-8 בפברואר 1946 בבית החולים מאריינקראנקנהאוס בהמבורג. היא נקברה בבית העלמין באולסדורף. הקבר, ששולם על ידי ארנסט בודו פון זיצביץ, היה קיים עד 1971. בהפקת הטלוויזיה הגרמנית "המרגלת היפה" משנת 2013, מגולמת ורה פון שלבורג על ידי ולרי ניהאוס. Andersen, Kirstine Kloster (2018). Spurven, den dramatiske historie om spionen Vera Schalburg [The Sparrow, the dramatic history of the spy Vera Schalburg.]. Lindhardt og Ringhof, Egmont Group. Copenhagen. ISBN 8711912596. OCLC 1098170790.Andersen, Kirstine Kloster (2018). Spurven, den dramatiske historie om spionen Vera Schalburg [The Sparrow, the dramatic history of the spy Vera Schalburg.]. Lindhardt og Ringhof, Egmont Group. Copenhagen. ISBN 8711912596. OCLC 1098170790. Andersen, Kirstine Kloster (2018). Spurven, den dramatiske historie om spionen Vera Schalburg [The Sparrow, the dramatic history of the spy Vera Schalburg.]. Lindhardt og Ringhof, Egmont Group. Copenhagen. ISBN 8711912596. OCLC 1098170790. ורה שלבורג, במסד הנתונים הקולנועיים IMDb (באנגלית) Politiets Registerblade [Register cards of the Police] (בדנית). Copenhagen: Københavns Stadsarkiv. 1 במאי 1920. Station 8 (Ydre Nørrebro og Brønshøj-Husum). Filmrulle 0029. Registerblad 2932. ID 2474147. {{cite book}}: (עזרה) Folketælling [Census] (בדנית). Copenhagen. 1 בפברואר 1921. Vibevej 14-st. {{cite book}}: (עזרה) Folketælling [Census] (בדנית). Copenhagen. 5 בנובמבר 1925. Borups Alle 4-II. {{cite book}}: (עזרה) Pryser, Tore (2008). Kvinner i hemmelige tjenester [Women in Secret Services] (בנורווגית). pp. 89–91. "The German Spies - Port Gordon". נבדק ב-13 בנובמבר 2014. {{cite web}}: (עזרה)
גווארוליוס

גווארוליוס (בפורטוגזית: Guarulhos) היא עיר במדינת סאו פאולו בברזיל. זו העיר השנייה הכי המאוכלסת במדינת סאו פאולו, העיר ה־13 הכי מאוכלסת בברזיל, והעיר הכי מאוכלסת בברזיל שאינה בירת מדינה. זוהי עיר במטרופולין של סאו פאולו. גרים בעיר 1,324,781 אנשים בשטח של 318.68 קמ"ר. תוצר העיר הוא השני הגודלו בסאו פאולו והשני בגודלו בברזיל. זהו הפרוור העשירי בגודלו בעולם. ההכנסה לנפש לעירייה היא 12,793 $R. שם העיר בא משפת הטופי שם הוא אומר "אנשים בעלי כרס גדולה"; זו התייחסות לתושבים המקוריים באזור, בני שבט הטופי. נמל התעופה הבינלאומי סאו פאולו-גווארוליוס (GRU), אחד משדות התעופה החשובים בברזיל, ממוקם בעיר. העיר היא מקום מושבה של הדיוקסיה הרומית-קתולית של גווארוליוס. השטח המוניציפלי של העיר מכיל חלק מה־7,917 הקטאר של פארק מדינת קנטארה, שהוקם בשנת 1962, המגן על חלק גדול מאספקת המים של המטרופולין של סאו פאולו. הוא מכיל גם חלק מה־292,000 הקטאר של מעיינות נהר פאראיבה דו סול שהוכרז בשנת 1982 כאזור הגנת הסביבה, כדי להגן על מקורות הנהר פאראיבה דו סול. גווארוליוס נוסדה ב־8 בדצמבר 1560 על ידי הכומר הישועי מנואל דה פייבה בשם "Nossa Senhora da Conceição" (בפורטוגזית: גבירתנו של ההתעברות). במאה ה-16, גווארוליוס הייתה מיקום אסטרטגי: היא גבלה בעיר העתידית סאו פאולו ומוקפת בנהרות טייטה (בדרום) וקאבוצ'ו (במזרח). באותה תקופה הוקם, למטרות דומות, הכפר סאו מיגל, שנקרא בימינו מחוז סאו מיגל פאוליסטה. בשנת 1880 שוחררה גווארוליוס מסאו פאולו ונקראה Nossa Senhora da Conceição dos Guarulhos (בפורטוגזית: גבירתנו של ההתעברות של גווארוליוס). שמה הנוכחי אומץ מאוחר יותר, לאחר חקיקת החוק מס' 1.021, ב-6 בנובמבר 1906. בשנת 1940 הוקמה הספרייה העירונית של מונטירו לובאטו. בשנת 1945 הועבר בסיס האוויר של סאו פאולו (BASP) מקמפו דה מארטה, שדה תעופה קטן בסאו פאולו, לשכונת קומביקה בגווארוליוס. בשנת 1958 הוקם מועדון רוטרי בעיר. הקונסרבטוריון העירוני של גווארוליוס נוסד בשנת 1961. בשנת 1963 נוסדה האגודה המסחרית והתעשייתית של גווארוליוס, וכיום נקרא המוסד איגוד המסחר והעסקים של גווארוליוס (Associação Comercial e Empresarial de Guarulhos - ACE). האקלים בגווארוליוס מאופיין בטמפרטורות גבוהות יחסית ומשקעים שמתפרסים באופן שווה לאורך כל השנה. לפי שיטת קפן, גווארוליוס נמצאת באזור Cfa‏‏. הכביש הראשי שמשרת את תושבי גווארוליוס הוא הכביש על שם הנשיא רודוביה דוטרה, מסאו פאולו ועד ריו דה ז'ניירו. בשנת 2018, נפתח קו 13 – ג'ייד של חברת הרכבות המטרופוליטן סאו פאולו, המחבר בין תחנת סאו פאולו – נמל התעופה הבינלאומי גווארוליוס לבין תחנת אנגנהיירו גולארט. בשנת 2021 תחל הבנייה בקו הראשון של המטרו של סאו פאולו שעתיד לשרת את גוארולוס, קו 19 – שמיים כחולים. אתר האינטרנט הרשמי של גווארוליוס מדיה וקבצים בנושא גווארוליוס בוויקישיתוף גווארוליוס, באתר אנציקלופדיה בריטניקה (באנגלית) prefeitura de guarulhos ,História da Cidade בתאריך 27 ביולי 2011, בארכיון האינטרנט מקור: IBGE, המכון הלאומי לסטטיסטיקה בברזיל. דו"ח התוצר לפי ערים, פורסם בשנת 2005 עם נתונים משנת 2002